चित्रवन नगरपालिका

चित्रवन नगरपालिका चितवन जिल्लामा अवस्थित एक नगरपालिका थियो। साविक गुञ्जनगर गाविसको वडा नम्बर ३ रहेको ठाउँलाई नगरपालिकाको केन्द्र बनाइएको थियो। यो नगरपालिका १६ मङ्सिर २०७१ मा स्थापना भएको थियो। यसलाई नगरपालिका घोषणा गर्दा शारदानगर र गुञ्जनगर गाउँ विकास समितिहरू समावेश गरिएका थिए भने पछि दिव्यनगर गाविसलाई पनि यसमा गाभिएको थियो। चित्रवन नगरपालिकाको कार्यालय भरतपुरको चौबिसकोठिबाट कारीब १५ किलोमिटर पश्चिममा रहेको छ। यो पछि २७ फागुन २०७३ मा, भरतपुर महानगरपालिकामा गाभिएको थियो। हाल पूर्व चित्रवन नगरपालिकाले भरतपुर महानगरपालिकाको वडा नम्बर १७,१८,१९,२० र २६ गरि ५ वटा वडाहरू ओगटेको छ।

जनसङ्ख्या
शारदानगर र गुञ्जनगर गाविसहरूलाई मिलाएर चित्रवन नगरपालिका बनाइएको थियो र पछि यसमा दिव्यनगर गाविसलाई गाभिएको थियो। त्यसैले वि.सं.२०६८ को जनगणना अनुसार यी ठाउँहरूको जनसङ्ख्यालाई जोड्दा यहाँको जनसङ्ख्या ३४,९१३ हुन्छ। 

सन्दर्भ सामग्रीहरू

श्रेणी:वि.सं. २०७१ मा घोषित नगरपालिकाहरू
श्रेणी:नेपालका पूर्व नगरपालिकाहरू